কাসিম আল যেন
কাসিম মুহাম্মদ আল যেন (আরবি: قاسم محمد الزين, ইংরেজি: Kassem El Zein; জন্ম: ২ ডিসেম্বর ১৯৯০; কাসিম আল যেন নামে সুপরিচিত) হলেন একজন লেবানীয় পেশাদার ফুটবল খেলোয়াড়। তিনি বর্তমানে লেবানীয় ক্লাব নাজমাহ এবং লেবানন জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় অথবা রক্ষণাত্মক মধ্যমাঠের খেলোয়াড় হিসেবে খেলেন। কাসিম ২০১৪ সালে লেবাননের হয়ে আন্তর্জাতিক পর্যায়ে অভিষেক করেছেন; লেবাননের জার্সি গায়ে তিনি এপর্যন্ত ৪০ ম্যাচে অংশগ্রহণ করেছেন।